Elva har utspring fra Øvre Gjerdelvvatnet (792 moh.), og renner derfra først mot nord, deretter mot øst gjennom Gjerdelvdalen, mellom Kavringtinden (Goalsevárri) i øst og Rørnestinden i nord. Fra ca 600 meters høyde faller elva bratt ned mot eidet mellom Lyngen og Kjosen. Ved skoggrensa snur elva igjen mot nord, før den nede i dalbunnen til slutt snur mot vest og munner ut innerst i Kjosen, rundt tre kilometer vest for Lyngseidet.